ইন্ডিয়ান মিউজিয়াম বুলেটিন-এর ৩৭ খণ্ডে (২০০২ খ্রিষ্টাব্দ) প্রকাশিত 'পাল সেন স্কাল্পচারস ইন দি আর্কিওলজি সেকশন, ইন্ডিয়ান মিউজিয়াম' শীর্ষক প্রবন্ধে ভারতীয় মিউজিয়ামে রক্ষিত প্রাচীন মূর্তির যে তালিকা দেওয়া হয়েছে, তাতে ঢাকায় প্রাপ্ত বাসুদেব মূর্তিটির উল্লেখ নেই। ঢাকার স্থাপত্যবিষয়ক গ্রন্থ প্রণয়ন কমিটির একটি প্রতিনিধি দল কলকাতায় ভারতীয় মিউজিয়াম কর্তৃপক্ষের সঙ্গে যোগাযোগ করলে তারা জানান, ঢাকা থেকে প্রাপ্ত কোনো বাসুদেব মূর্তি তাদের সংগ্রহে নেই। অতীতে ছিল কি-না এ বিষয়ে কোনো তথ্যও তাদের জানা নেই।